**Christer Sjögren** (født 1950) er en svensk dansbandsanger, kjent fra Vikingarna. Han har også hatt en solokarriere.

Biografi
--------

Christer Sjögren vokste opp i Hagfors som sønn av Hans Sjögren (1924–2010) og Eivor, født Östling (1928–1982). Han startet sitt første band i 1964, et band som het Jonny-Christers, sammen med Stig-Åke Byberg og brødrene Johnny og Hans-Gunnar Brokvist. I den gruppen spilte Christer Sjögren elektrisk orgel. Engasjementet i den gruppen blev ikke så langvarig, og etter at han sluttet blev han i slutten av 1965 vervet til bandet Jupiters. Dette var også et lokalt Hagforsband. Også i dette bandet spilte Christer Sjögren orgel, men det var mens han var medlem i Jupiters som han også begynte å synge.

Sjögren var vokalist i Pelles orkester fra Mariestad i perioden 1968–1978. 

Han ble medlem av Vikingarna i 1978, da han erstattet Stefan Borsch, og ble der helt til bandet ble oppløst i 2004. Det første albumet av Vikingarna med Christer Sjögren som sanger ble *Kramgoa låtar 7* (1979). Han har også turnert sammen med artisten Carola Häggkvist, samt utgitt flere plater som soloartist. Han har blant annet spilt inn to albumer med Elvis Presley-sanger samt flere albumer med kristne sanger. Sjögren omtales ofte som «dansebandkongen». På 1980-tallet og 1990-tallet ble Vikingarna veldig poplære, og Christer Sjögren ble kalt "dansbandskung". År 2012 deltok han i Melodifestivalen sammen med Lotta Engberg med låten "Don't Let Me Down" som riktignok ble stemt ut av konkurransen i "Andra chansen"-momentet. Senere ga Christer Sjögren og Lotta Engberg ut albumet *Lotta & Christer*.

I 2005 ble han utnevnt til ridder av 1. klasse av Den Kongelige Norske Fortjenstorden. Han fikk ordenen for sitt arbeid med å fremme forholdet mellom Norge og Sverige gjennom dansemusikken.

I 2008 utgav han albumet *Mitt sköna sextital* og feiret sitt førtiårsjubileum som artist med albumet *Jubileum – 40 år med Christer Sjögren.* I 2009 medvirket Pernilla Wahlgren på hans turné. I 2010 turnerte han med Elisabeth Andreassen med julesanger.

År 2009 medvirket Pernilla Wahlgren på hans turné. År 2010 hadde han en juleturné sammen med Elisabeth Andreassen.

Sjögren er siden 1970 gift med Birgitta Sjögren, og de har en datter født i 1970.

Diskografi
----------

### Soloalbum

* 1989: *Andliga sånger*
* 1993: *Andliga sånger 2*
* 1994: *När ljusen ska tändas därhemma*
* 1996: *Varför är solen så röd*
* 2000: *Ett julkort från förr*
* 2003: *För kärlekens skull*
* 2005: *Love Me Tender*
* 2006: *King Creole*
* 2007: *Älskade andliga sånger*
* 2008: *Jubileum – 40 år med Christer Sjögren*
* 2008: *Mitt sköna sextiotal*
* 2009: *Schlagerminnen*
* 2010: *En stjärna lyser i natt*
* 2011: *Kramgoa låtar 2011*
* 2012: *Lotta & Christer* (med Lotta Engberg)
* 2014: *Christer Sjögren sjunger Sinatra*
* 2015: *Allra bästa! 1986-2014*
* 2017: *Evergreens 2005-14*

Referanser
----------

1. 1 2   LIBRIS, libris.kb.se, utgitt 11. januar 2017, besøkt 24. august 2018[Hentet fra Wikidata]
2. ↑   Gemeinsame Normdatei, besøkt 4. mai 2014[Hentet fra Wikidata]
3. ↑  «Christer Sjögren». *Discogs* **(engelsk)**. Besøkt 12. juni 2022.
4. ↑  «Christer Sjögren slått til norsk ridder». *www.aftenposten.no*. 7. februar 2006. Besøkt 16. juni 2021.

Eksterne lenker
---------------

* (sv) Offisielt nettsted Rediger på Wikidata

* (en) Christer Sjögren – kategori av bilder, video eller lyd på Commons Rediger på Wikidata
* (en) Christer Sjögren på Internet Movie Database Rediger på Wikidata

* (sv) Christer Sjögren i Svensk Filmdatabas Rediger på Wikidata

* (da) Christer Sjögren på Filmdatabasen Rediger på Wikidata

* (en) Christer Sjögren hos The Movie Database Rediger på Wikidata
* (en) Christer Sjögren på Apple Music Rediger på Wikidata

* (en) Christer Sjögren på Discogs Rediger på Wikidata

* (en) Christer Sjögren på MusicBrainz Rediger på Wikidata

* (en) Christer Sjögren på SoundCloud Rediger på Wikidata

* (en) Christer Sjögren på Spotify Rediger på Wikidata

* (en) Christer Sjögren på Songkick Rediger på Wikidata

* (en) Christer Sjögren på Last.fm Rediger på Wikidata

* (no) Christer Sjögren på Rockipedia Rediger på Wikidata

* (en) Christer Sjögren på Genius — sangtekster Rediger på Wikidata

* (en) Christer Sjögren på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Rockipedia **·** Geni **·** VIAF **·** GND **·** ISNI **·** LIBRIS **·** MusicBrainz **·** Discogs **·** AllMusic
 |